gl gl es gl gl gl it en gl gl gl gl gl en gl it pt gl gl gl es pt en es pt fr es pt gl gl gl en gl gl gl gl gl gl gl gl ca gl id gl es gl gl gl gl gl en gl gl gl gl en gl en gl gl gl gl gl en it nl en es gl gl gl gl gl gl gl gl gl gl gl gl gl gl es gl es gl gl gl gl gl gl gl gl gl gl gl en gl gl gl gl gl en gl es gl es es en en es gl gl gl en gl gl gl en en gl gl gl en gl
"É importante crer que o teu corpo vai loitar, se te centras niso, o organismo loita"
Juan Carlos Pérez, natural de Castiñeiro (Río), vén de recibir a alta, xunto á súa nai, como pacientes de coronavirus no Hospital de Valdeorras. Ambos lanzan unha mensaxe de ánimo e esperanza fronte á enfermidade
10 de Abril de 2020
Ata 125 pacientes con COVID-19 xa teñen recibido a alta na Área Sanitaria de Ourense, Verín e O Barco de Valdeorras. Son cifras que van medrando cada día que pasa e detrás delas hai historias de loita contra o coronavirus, de superación e de esperanza.
Entre as últimas altas que se daban no Hospital Público de Valdeorras están a de Juan Carlos Pérez e a da súa nai, que onte saían do centro barquense para regresar á súa aldea, Castiñeiro, no municipio de San Xoán de Río. Aínda están en proceso de recuperación e continúan coa medicación, pero amósanse moi felices por ter logrado saír adiante, aínda que seguen pendentes de que lle dean á alta ao seu pai, que continúa ingresado por unha pneumonía e que foi o único dos tres que deu negativo nas probas do COVID-19.
Todo sucedía en pouco máis dunha semana. Juan Carlos Pérez Rodríguez decidía levar a súa nai ao PAC de Trives por unha urticaria e nesa consulta tamén lle explicaban ao médico que o seu pai estaba un pouco baixo, canso. Ao examínalo, comprobouse que “tiña o osíxeno baixo e foi derivado ao Hospital de Valdeorras, onde lle detectaron unha pneumonía importante”, conta. Ao día seguinte, xoves 2 de abril, era Juan Carlos o que comezaba a atoparse mal, “sentín molestias no peito que nunha antes notara e, dixen, aquí hai algo que non vai ben. Atopábame canso e unha especie de resquemor no peito e na garganta. Cando cheguei ao hospital, dixéronme que tiña pneumonía no pulmón dereito e xa me ingresaron”.
E xa o venres 3 de abril era a súa nai á que era hospitalizada, cun cadro moi parecido, pero con síntomas máis leves. Os tests confirmaban que ambos daban positivo en coronavirus, fronte ao negativo do seu pai.
Imaxe tomada tras recibir a alta./ Foto cedida.
Juan Carlos recoñece que os catro primeiros días do seu ingreso viviu momentos moi duros. “O peor foi a migraña, era moi forte, foron 96 horas intensas, con malestar… iso era o que me tiña KO. E houbo tres ou catro minutos nos que tiven un baixón, pero levanteime da cama, púxenme a andar pola habitación e convencinme de que isto había sacalo fóra, que había que pasalo. Nese momento tamén recordei un audio que me enviaran días antes en plan broma, no que un galego dicía non quero estar pendente de se me vou infectar ou non, se me teño que infectar, que me infecte xa e que o pase. Iso véuseme á cabeza e fíxome rir e pensar que quería que esta situacion pasase canto antes para regresar á aldea. Iso deume forza”.
E considera que a mente xoga un papel clave. “É importante crer que vais saír disto, que o teu corpo vai loitar e, se te centras niso, o teu organismo faino. É como unha forza interior”. Ademais Juan Carlos destaca, moi agradecido, o labor dos profesionais sanitarios, “hai que crer moito neles, nós puxémonos nas súas mans, e persoalmente creo que en Galicia somos moi afortunados, cunha situación privilexiada. A nós fixéronnos probas de todo tipo, estivemos moi ben atendidos e iso ten que darche moita confianza. O medo non debe aflorar, porque é peor, ao revés, nós mantivémonos moi optimistas e tamén nos axudou moito o feito de que nos últimos días a miña nai e eu estiveramos xuntos”.
Neste senso, ambos lanzan unha mensaxe de ánimo para as persoas que estean agora mesmo pasando o trance da enfermidade, “que teñan fe e moita confianza e forza en si mesmos, hai que pensar que imos saír. Iso é moi importante”, di Consuelo, a nai de Juan Carlos. Ademais, Juan Carlos confirma que as mensaxes de fe da súa tía Mary Carmen, profesora do Barco, déronllle ese plus ultra para coller forzas.
“Sentímonos moi afortunados de que, despois de 6 días, poidamos estar de novo na casa e sen ter entrado nunha UCI. Este virus ten unha alta capacidade de contaxio por iso outra mensaxe que quero mandar é resulta moito máis duro estar ingresado nun hospital que quedarse na casa, así que quedaivos na casa”, explica este veciño de Río.
alta comarcal coronavirus enfermidade hospital Juan Carlos pérez rio superación Valdeorras
10 de Abril de 2020
Malestar veciñal polo mal olor na desembocadura do río Cigüeño, no Malecón do Barco
2 de Outubro de 2022
O 6º Gran Premio de Montaña A Rúa reúne a 133 participantes
2 de Outubro de 2022
O Vianariño FS estréase na liga cunha contundente vitoria ante o Opt. Prieto-P. Tinto F.S. de Xinzo
1 de Outubro de 2022
Xa están á venda as entradas para a XVII Festa do Magosto da Rúa Vella
1 de Outubro de 2022
Ramiro Fernández, veciño de Pradomao (Parada de Sil), cumpre 100 anos
2 de Outubro de 2022
O valdeorrés Agustín González “Adas”, Distinción ao Mérito Deportivo 2022
2 de Outubro de 2022
Un escape de gas no centro do Barco mobiliza aos servizos de emerxencias
2 de Outubro de 2022
Malestar veciñal polo mal olor na desembocadura do río Cigüeño, no Malecón do Barco
2 de Outubro de 2022
O 6º Gran Premio de Montaña A Rúa reúne a 133 participantes
2 de Outubro de 2022
A empresa con sede en Valdeorras SPEDION aposta pola dixitalización no sector do transporte
8 de Xullo de 2020
Un local barquense únese ás asociacións de salas de concertos estatais para solicitar medidas mentres dure o cese de actividade
23 de Marzo de 2020
As ocas, de paseo polo casco vello do Barco
23 de Decembro de 2019
A provincia de Ourense ten 204 pacientes ingresados por coronavirus, 20 deles no Hospital de Valdeorras
16 de Abril de 2020
O desfile do Domingo Gordo en Viana do Bolo, en fotos
24 de Febreiro de 2020
Find us on Facebook
SUBSCRÍBETE AO XORNAL O SIL
© Copyright 2022, Todos los derechos reservados
Back to top button
Usamos cookies no noso sitio web para proporcionarlle a experiencia máis relevante lembrando as súas preferencias e repetindo visitas. Ao facer clic en "Aceptar", acepta o uso de TODAS as cookies.
Visión xeral da privacidade
Este sitio web usa cookies para mellorar a súa experiencia ao navegar polo sitio web. Destas cookies, as cookies que se clasifican como necesarias almacénanse no seu navegador, xa que son esenciais para o funcionamento das funcionalidades básicas do sitio web. Tamén empregamos cookies de terceiros que nos axudan a analizar e comprender como usa este sitio web. Estas cookies gardaranse no seu navegador só co seu consentimento. Tamén ten a opción de optar por non recibir estas cookies. Pero a desactivación dalgunhas destas cookies pode afectar a súa experiencia de navegación.
As cookies necesarias son absolutamente esenciais para que o sitio web funcione correctamente. Esta categoría só inclúe cookies que garanten as funcionalidades básicas e as funcións de seguridade do sitio web. Estas cookies non almacenan ningunha información persoal.